María Casal

María Casal, jaiotzaz María Consuelo Casal Mínguez (Madril, 1958ko otsailaren 26a) madrildar azafata, aurkezlea, aktorea, film-zuzendaria eta gidoilaria da.

Biografia 
Antonio Casal (1910-1974) eta Carmen Mínguez aktoreen alaba da. Bere bizitza pertsonalari dagokionez, 1984ko apirilaren 11n Pedro Posadas kubatarrarekin ezkondu zen,  Un, dos, tres... responda otra vez lehiaketan bere lankidea izan zuen Beatriz Escudero ezkontza-amabitxia zela. Handik hilabete gutxira dibortziatu egin zen.

Lan ibilbidea 
Televisión Españolako Un, dos, tres... responda otra vez lehiaketan egin zuen debuta eta  1976tik 1978ra azafata aritu zen 

Ondoren, Amparo Larrañagarekin eta geroago Adriana Ozoresekin batera, Aplauso musika-saioaren aurkezpenaz arduratu zen, 1981 eta 1983 bitartean, Silvia Tortosaren ordez.

Hurrengo urteetan La guerra de los niños (1980), Brujas mágicas (1981) eta La avispita Ruinasa (1983) filmetan parte hartu zuen.

Azken urteotan, ospe handia lortu zuen Espainian, telebistako serie arrakastatsuetan parte hartuta, hala nola Menudo es mi padre (1996) eta, batez ere, Hospital Central, non Elisa Sánchez erizaina interpretatu baitzuen 2000 eta 2004 urteen artean.

Bi film labur ere zuzendu eta idatzi zituen: Dum-Dum (2003) eta Campos de luz (2004).

2008an, telebistara itzuli zen 700 euros, diario secreto de call-girl telesailean, Hospital Central utzi ondoren pantaila txikian egin zuen lehen lanarekin.

2010eko abenduan, La que se avecina telesailaren bosgarren denboraldiko filmazioan parte hartu zuen, Araceli Madariagaren (Isabel Ordaz) neska-laguna zen Reyesen pertsonaia finkoari bizia emanez. Hura Montepinarrera iritsi zen, sexu-nortasun desberdinarekin hainbat urtez kanpoan egon ondoren. Hala ere, denboraldi horretan baino ez zuen parte hartu. 

2014. urtean antzerki-autore gisa estreinatu zen, eta Tre-Mendas eta Lobas lanak estreinatu zituen Madrilgo Fernán Gómez antzokian, ekainaren 5ean.

2016. urtean El Caso: Crónica de sucesos seriean hasi zen, Laura López-Dórigaren pertsonaia interpretatuz. Antzerkiko aktore famatua zen Dóriga, protagonistaren izeba, eta garai hartako 'emakume tradizionalaren' aurreiritziak hausten zituen.

Filmografia

Zinema 
Izenburua eta norena den:

Telebistako programak eta bigarren mailako pertsonaiak serieetan

Telebistako serieak

Film laburrak

Antzerkia

Sariak

Shangay sariak

Erreferentziak

Kanpo estekak 
 María Casal en Internet Movie Database (ingelesez).
 María Casalen fitxa, Cesar Carrera ordezkariaren webgunean. (2000ko iraila)
 Elkarrizketa, 2013ko urriaren 30ean

Madrildarrak
Espainiako telebista aurkezleak
Madrilgo aktoreak
Emakume telebista aurkezleak
Espainiako emakume aktoreak
Espainiako zinema gidoilariak
Emakume gidoilariak
Espainiako emakume zinema-zuzendariak